L’Eliana ret homenatge al Dia Internacional de la Música.
27 de setembre de 2018

El pròxim diumenge 30 de setembre l’Eliana retrà homenatge al Dia Internacional de la Música amb una activitat que aprope este art a les persones. De la mateixa forma que l’any passat, es tornarà a col•locar un piano de cua a la Plaça del País Valencià, a les 12.00h, per a què qualsevol assistent, siga aficionat o profesional, s’anime a interpretar les seues peces preferides davant el públic.

L’activitat sorgeix del consistori amb l’objectiu de fer de la música una experiència compartida i accesible, al centre neuràlgic del municipi. L’acte estarà coordinat per Andreu Soler, músic i compositor elianer, i peça clau per a què l’activitat es desenvolupe de forma participativa, i sobre tot, lúdica.

Així, l’acte comptarà amb un grup de 28 voluntaris, procedents de l’Eliana i de més pobles de la comarca, amb diferents nivells en coneiximents de música, que interpretaran peces de jazz, música clàssica, pop i bandes sonores, per tal d’incentivar que els assistents vencen la seua timidesa i hi participen. Es tracta, fonamentalment, d’emular una jam musical.

Per a Andreu Soler, esta activitat pot resultar enriquidora per a la ciutadania, ja què, assenyala “demostra que un altre tipus de cultura i d'oci és posible, y això s’ha de fomentar. La música és un llenguatge que tots compartim i què a tots ens agrada, i sentir-se part d’un grup on la protagonista és ella, és una experiència que val la pena.”